# atalpa

Толстова

ТУПМАЛЛИ

Атăлпа Сĕвĕмĕр хушшинче

Çĕнĕ Атăл тăрăх

Чĕмпĕр – Ульяновск

Владимир Ильич Ленин

Çамрăк чух

Октябрь

Пирĕн Май

Майăн 9-мĕшĕ

Ан çулăхăр

Паттăрсем асаилеççĕ

Чапаев

Мир сана, Украина

Документ

Çĕнĕ çăкăр

Кĕркуннепе килнĕ шухăшсем

Эпир йывăç лартатпăр

Çĕнĕ çул каçĕ

Анне сăмахĕ

Ывăлăма

Юрă

Акăш кӳлли хĕрринче

Сĕвене анать сар уйăх

Пĕррехинче

Чечексем çинчен

Август

Ан йăлăн

Саркамăш

Хыпать-и те хыпмасть-и

Ăнман

Поэзи сачĕ

Константин Иванов палăкĕ умĕнче

Янка Купалăна асăнса

Н. И. Шелепи

Çеçпĕл Мишши

Пурнăç мыскарисем

Тăвалла-анаталла

Асамат кĕперĕ

Аслă тивĕç

Чун савни

* * *

Атăлпала Сĕвемĕр хушшинче

Хитре иккен хир ешĕл вăхăтра!

Шупка çуралнă шуçăм питĕнче

Тăван тавралăх курăнать кăтра.

Вара вăраххăн вăранать вăрман,

Çырма шăнкăртатать сĕм варпалан,

Çил каччисем çитсе хускатнăран

Тек çӳçенсе илет çинçе палан.

Ак тин хĕвел! Ĕçчен тухать ĕçе.

Саламласа-шим авăтать куккук,

Тăри юрлать, умран чĕкеç вĕçет –

Ĕнтĕ ниçта та чунсăр вырăн çук.

Кун шăрăх пултăр, çамрăк чун – вĕри.

Пĕр Пурнăç хăватне ĕç парăнать.

Çанталăк, Çын, Çĕршыв пĕрне-пĕри

Мухтав юрри юрланăн туйăнать.

Илсем, сăввăм, çанталăк хăватне,

Çĕр сĕткенне, этем чун-хавалне,

Вара вĕçсемччĕ тăвансем патне патне –

Атăлпа Сĕвĕмĕр тăрăхне.

ÇĔНĔ АТĂЛ ТĂРĂХ

Иш, акăш евĕр шурă пăрахут,

Хĕм çапнă кĕленче шыва кастар!

Пире ӳркев пусман, пире вăл ют,

Эпир çула тухсан ялан хастар.

Миçе хутларăм-ши эп ачаран

Хусанпала Ульяновск хушшине?

Çӳл ту çыран, кашни вăрман, çаран

Калатчĕ хăш тĕле эп çитнине.

Саваттăм сулхăн çырана чунтан.

Тăранайми пăхаттăм таврана.

Халь куçнă-шим çав вăрмансем кунтан?

Эп паллаймарăм пĕлнĕ вырăна.

Эй, Атăлăм! Парсамччĕ каласа:

Кам урăхлатнă кăçалтан сана?

Шыв сарлака, хум кайрĕ шарласа,

Çук, пурпĕр çитес çук вăл çырана.

Каларĕ Атăлăм: Эс пӳлтĕн ху

Ман çулăма; эп уртăм шутсăр шух

Анчах çĕнтерчĕ паттăр халăху,

Ак халĕ сарăл та йăвашшăн юх.

Ăнланччĕ Атăлăм: эс сăнпала

Ĕлĕкхинчен çĕр хут хитре паян.

Хĕвел кулса вылять ав санпала,

Эс ху та каçсерен хĕвел çутан.

Ĕлĕкхинчен çĕр хут эс вăйлăрах,

Вăл хăватпа халь хурçă шăранать,

Хирте тырпул кашлать хаваслăрах,

Этемĕн шухăшĕ çунатланать.

Хумхан, çут Атăлăм! Иш, пăрахут,

Хĕм çапнă кĕленче, шыва кастар!..

Умри кун-çул курнать пире çап-çут.

Эпир, çула тухсан, ялан хастар.